Diari Oficial de la Generalitat Valenciana


Sumari del DOGV 599, del 02-06-1987 (1987/808895)

DECRET 63/1987, d'11 de maig, del Consell de la Generalitat Valenciana, pel qual s'estableix un programa d'ajudes per a la renovació del parc mòbil afecte als serveis regulars de transport públic de viatgers per carretera de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/05/11/63/dof/vci/html**

### Dades del document

Número de DOGV
:   599

Data del DOGV
:   02-06-1987

Secció del DOGV
:   DISPOSICIONS GENERALS

Número del document
:   1987/808895


Data del document
:   11-05-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 63/1987,d'11 de maig, del Consell de la Generalitat Valenciana, pel qual s'estableix un programa s'ajudes per a la renovació del parc mòbil afecte als serveis regulars de transport públic de viatgers per carretera de la Comunitat Valenciana.  
En l'exercici 1986 Es va iniciar un programa d'ajudes a les empreses concessionàries de serveis regulars de transport públic de viatgers de la Comunitat Valenciana per a la renovació del seu parc mòbil.   
Amb aquest programa, que va ser regulat pel Decret 171/1985, de 28 d'octubre, del Consell de la Generalitat Valenciana, es van assolir totalment els objectius perseguits, ja que permeté la renovació de 78 autocars, beneficiant a 40 empreses concessionàries, amb la qual cosa es va aconseguir rebaixar l'edat mitjana del seu parc de vehicles de 16'12 anys a 9'9 anys i per tant una millora substancial de la qualitat i seguretat en la prestació dels seus serveis.   
Amb la finalitat de culminar aquest procés de renovació segons les previsions que justificaren la necessitat d'aquest programa, s'estableix per mitjà del Decret present una nova convocatòria d'ajudes de característiques similars a l'anterior, si bé adaptades a l'experiència adquirida.   
Per tot això, i de conformitat amb l'Estatut d?Autonomia de la Comunitat Valenciana i articles 22.e) i 35.c) de la Llei 5/1983, de 30 de desembre, de Govern Valencià, a proposta del Conseller d'Obres Públiques, urbanisme i Transports i prèvia deliberació del Consell de la Generalitat Valenciana, en sessió d'11 de maig de 1987,   
DECRETE:   
Article primer  
S'estableix un programa d'ajudes per a la renovació del material mòbil adscrit a les concessions de serveis regulars de transport públic de viatgers per carretera, els itineraris dels quals discórreguen íntegrament dintre de l'àmbit territorial de la Comunitat Valenciana i els serveis dels quals tinguen una continuïtat ininterrompuda en les seues expedicions superior a vuit mesos a l'any.   
Article segon  
Les ajudes es concediran per a la substitució de vehicles adscrits a les concessions, mitjançant l'adquisició de vehicles nous o gastats, aquestos últims amb una antiguitat no superior a set anys i en bon estat de funcionament acreditat mitjançant una revisió extraordinària en la Inspecció Tècnica de Vehicles (ITV).   
Els vehicles nous han de complir el que estableix el Reglament número 36 sobre prescripcions uniformes relatives a les característiques de construcció dels vehicles de transport públic de persones, annex a l'Acord de 20 de març de 1958, relat i u a l'adopció de condicions uniformes d'homologació i al reconeixement recíproc de l'homologació de peces i equips per a vehicles de motor publicat en el Butlletí Oficial de l'Estat de 6 d'abril de 1983.   
Les ajudes per a aquestes substitucions suposarà l'obligació de convertir en ferralla els vehicles substituïts.   
Article tercer  
Les quanties màximes de les ajudes per vehicle són les següents:   
a) Per a vehicles nous fins a un vint-i-cinc per cent (25%) del seu valor d'adquisició i sense superar dita ajuda 2.500.000 pessetes per vehicle.   
b) Per a vehicles gastats fins un vint-i-cinc per cent (25º o) del seu valor d'adquisició i sense superar dita ajuda 1.800.000 pessetes per vehicle.   
Article quart  
En l'atorgament d'aquestes ajudes tindran prioritat:   
1. Les concessions els vehicles de les quals tinguen una antiguitat mitjana superior a dotze anys.   
2. Les concessions els itineraris de les quals servesquen punts poblacionals sens altre mitjà col lectiu de comunicació i en zones de baixa densitat o baixa ocupació del servei.   
3. Les concessions que es comprometen a prestar servei ex novo a alguna localitat deficientment comunicada i pròxima a l'itinerari que fa aquesta.   
4. Les concessions que per la seua problemàtica específica o interés públic en mantenir els seus serveis justifiquen la urgent necessitat de renovació del seu parc per a l'adequada prestació d'aquests.   
Article cinqué  
Les sol·licituds de les ajudes previstes en el Decret present s'efectuaran per mitjà d'instància dirigida a la Direcció General de Transports de la Conselleria d'Obres Públiques, Urbanisme i Transports, a la qual hauran d'acompanyar els documents que s'especifiquen en l'annex d'aquest Decret.   
Les instàncies i documentació requerida hauran de presentar-se en el termini de seixanta dies hàbils, comptats a partir del següent dia de la publicació d'aquest Decret en el Diari Oficial de la Generalitat Valenciana, en els Serveis Territorials de Transports o en la pròpia Direcció General de Transports de la Conselleria d'Obres Públiques, Urbanisme i Transports.   
Article sisé  
La Direcció General de Transports, a la vista de les sol·licituds presentades, elaborarà les propostes motivades d'atorgament i denegació i les elevarà al Conseller d'Obres Públiques, Urbanisme i Transports per a la seua resolució definitiva.   
Article seté  
Les empreses concessionàries que obtinguen l'ajuda per a la renovació del seu material mòbil tindran l'obligació d'aportar, en el termini de trenta dies hàbils des de la data en què se'ls notifique l'atorgament d'aquesta, la documentació següent:   
1. Document que acredite l'adquisició efectiva del vehicle o vehicles.   
2. En els supòsits d'adquisició de vehicles gastats, certificat de la Inspecció Tècnica de Vehicles (ITV) de l'estat de funcionament d'aquestos.   
3. Certificat de conversió en ferralla del vehicle substituït i la baixa definitiva de la circulació en la Direcció Provincial de Trànsit on el vehicle hagués estat matriculat.   
4. Qualsevol altre document que la Direcció General de Transports considere necessari per a acreditar les obligacions establertes en els articles anteriors.   
Article vuité  
La Direcció General de Transports comprovarà el compliment de les obligacions establertes per a l'atorgament de l'ajuda. L'incompliment d'aquestes donarà lloc a la denegació de l'ajuda o la revocació de l'atorgament.   
DISPOSICIONS FINALS  
Primera  
La Conselleria d'Obres Públiques, Urbanisme i Transports és autoritzada per al desenvolupament, la interpretació i l'aplicació d'aquest Decret.   
Segona  
Aquesta disposició entrarà en vigor el dia de la publicació en el Diari Oficial de la Generalitat Valenciana.   
València, 11 d'maig de 1987.   
El President de la Generalitat,  
JOAN LERMA I BLASCO   
El Conseller d'Obres Publiques, Urbanisme i Transports,   
RAFAEL BLASCO I CASTANY   
ANNEX  
Documents que cal adjuntar a les sol·licituds d'ajudes  
1. Pla de renovació dels vehicles adscrits a la concessió d'acord amb les possibilitats financeres reals de l'empresa.   
2. Memòria explicativa de les característiques del vehicle o vehicles a substituir així com de les que van a adquirir-se, preus de mercat i raons per a l'elecció del model en cada cas, detallant el pla de finançament d'aquestos, les fonts de procedència dels recursos i el termini d'amortització dels préstecs per a la seua adquisició.   
3. Compromís signat de conversió en ferralla del vehicle adscrit a la concessió que hom pretenga substituir.   
4. Dades sobre els costos i ingressos de la concessió, desglossats per línies, de l'exercici de 1986 (segons model que facilitaran els Serveis Territorials i la Direcció General de Transports de la Conselleria d'Obres Públiques, Urbanisme i Transports).   
5. Qualsevol altre document o dada que la Direcció General de Transports considere necessaris per a un coneixement més exhaustiu de les empreses concessionàries sol·licitants de l'ajuda.


Còpia Permalink ELI